### Resume

På vegne af Voksenudvalget anmoder Velfærdsforvaltningen om udarbejdelse af en ny lokalplan, der skal muliggøre flytning af hyttebyen til en ny placering i Ny Ernst Eriksen. Flytningen er en del af realiseringen af den nye bydel Ny Ernst Eriksen, som ligger i den vestlige del af Vejle. Lokalplanområdet ligger nord for [adresse] og øst for Georg Kristiansen. Området er ubebygget og fremstår i dag som åbne områder. Med lokalplanen gives der mulighed for etablering af boliger til beboere med særlige behov samt mulighed for en fremtidig udbygning af tilbuddet.

### Sagsfremstilling

![](data:image/png;base64...)

Figur 1. Kort over lokalplanområdet

Lokalplanens indhold

Lokalplanområdet ligger i den vestlige del af [adresse], nord for [adresse]. Området er ubebygget og fremstår i dag med åbne områder med tilført jord samt eksisterende stisystem. Der vil inden bebyggelse ske en landskabsbearbejdning, hvor bl.a. overskydende jord fra forbelastning vil blive fjernet, og der klargøres til beplantning og vandhåndtering samt vejadgang mv.

Det samlede område er omfattet af Kommuneplanramme 1.1.O.27 til offentlige formål i form af boliger til beboere med særlige behov. Til baggrund for den nye lokalplan ligger en eksisterende rammelokalplan nr. 1331 for hele Ny Ernst Eriksen samt kommuneplantillæg og miljøvurdering for det samlede byudviklingsprojekt. Lokalplan 1404 skal være byggeretsgivende for delområde 6 i rammelokalplanen.

Arealet udgør samlet i alt ca. 1,7 Ha. Lokalplanen skal give mulighed for placering af de eksisterende faciliteter i [adresse], som er en afdeling under [adresse]. Denne består af seks boligenheder, fælleshus og øvrige faciliteter til hyttebyen, og lokalplanen skal samlet kunne rumme op til 800 m2 bebyggelse inkl. evt. udvidelse. Af det samlede grundareal udgør de ca. 7.500 m2 pladsen til det eksisterende tilbud, mens de fremtidige udvidelsesmuligheder på op til yderligere fire boligenheder vurderes at fylde ca. 2.500 m2. Derudover kommer arealer til beplantning, vandhåndtering, afstand til omkringliggende stier og veje mv.

Ny Ernst Eriksen skal blive en grøn og resilient bydel i Vejle. Hovedgrebet i Udviklingsplanen for Ny Rosborg består i, at byudvikling sker på holme, og at området bindes sammen af store naturområder med plads til natur og vandhåndtering. Derudover arbejdes der med små øer i landskabet, som kan noget særligt, og det er på en af disse, hyttebyen ønskes placeres.

I forbindelse med godkendelsen af udviklingsplanen, fik Voksenudvalget en opgave om at indstille den ønskede placering for hyttebyen samt undersøge behovet for en evt. kapacitetsudvidelse. Det er på baggrund af denne proces, at voksenudvalget anbefalede dette areal, og Velfærdsforvaltningen anmoder om, at der udarbejdes en lokalplan herfor med forberedelse for en mulig fremtidig udvidelse af tilbuddet. Der er undervejs i hele Ny Ernst Eriksen processen indkommet forslag, gode idéer og opmærksomhedspunkter med hensyn til hyttebyen og dens beboere. I forhold til det planlægningsmæssige er der særlig opmærksomhed på at kunne flytte de eksisterende boliger og faciliteter, skabe en god og attraktiv indretning af området som er forberedt i forhold til fremtidige ønsker og behov, samt sikre privatliv for beboerne ved at minimere indkigsgener.

Vurdering af afledte konsekvenser

Der vil ikke blive lavet en helhedsvurdering, da det er eksisterende boliger med beboere, som flyttes til en nærliggende placering, og derfor ikke vurderes at påvirke kapaciteten i området.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen vurderes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1404 igangsættes. |

### Beslutning

Godkendt.